ആന്ധ്രയില് നിന്ന് കോഴിക്കോട്ടേക്ക് കടത്തിയ 205 കിലോ കഞ്ചാവ് പിടികൂടി ലോറി ഡ്രൈവറടക്കം മൂന്ന് പേര് പിടിയില് കരിങ്കല്ലത്താണി: ആന്ധ്രപ്രദേശില് നിന്നും കോഴിക്കോട്ടേക്ക് ലോറിയില് കടത്താന് ശ്രമിച്ച 205 കിലോ കഞ്ചാവ് കരിങ്കല്ലത്താണിയില് നിന്നും പിടികൂടി. ലോറി ഡ്രൈവര് ഉള്പ്പെടെ മൂന്നുപേരെ പെരിന്തല്മണ്ണ പൊലീസ്അറസ്റ്റ് ചെയ്തു. ജില്ലാ പോലീസ് മേധാവി സുജിത് ദാസിന്റെ നിര്ദേശ പ്രകാരം പെരിന്തല്മണ്ണ പൊലീസ് കരിങ്കല്ലത്താണിയില് തിങ്കളാഴ്ച രാവിലെ നടത്തിയ വാഹന പരിശോധനക്കിടെയാണ് സിനിമ സ്റ്റൈലില് കഞ്ചാവ് പിടികൂടിയത്.ലോറിയിലാണ് ആന്ധ്രപ്രദേശില് നിന്നും കോഴിക്കോട്ടേക്ക് കഞ്ചാവ് കടത്താന് ശ്രമിച്ചത്. ലോറിയുടെ കാബിനു മുകളിലും കാബിനുള്ളിലുമായാണ് കഞ്ചാവ് ഒളിപ്പിച്ചിരുന്നത്. ചെറിയ പ്ലാസ്റ്റിക് കവറുകളില് നിറച്ച ശേഷം ഇവ 9 ഓളം പ്ലാസ്റ്റിക് ചാക്കുകളില് ഭദ്രമാക്കികെട്ടിയ നിലയിലായിരുന്നു. ചാക്കുകള് പുറത്തെടുത്ത ശേഷം പൊലീസ് ചാക്കുകള് പൊട്ടിച്ചു പരിശോധിച്ചു. തുടര്ന്ന് മറ്റ് വെവ്വേറെ കവറുകളില് നിറച്ച് തൂക്കമെടുത്ത ശേഷം സ്റ്റേഷനിലേക്ക് കൊണ്ടു പോയി.205 കിലോ കഞ്ചാവാണ് പിടികൂടിയതെന്ന് പോലീസ് പറഞ്ഞു. ലോറി ഡ്രൈവര് കോയമ്ബത്തൂര് സ്വദേശി മുരുകേശനേയും എറണാകുളം സ്വദേശി നാഗേന്ദ്രന് എന്ന നൗഫലിനേയും കോയമ്ബത്തൂര് സ്വദേശി ആഷിക്കിനെയും കഞ്ചാവ് കടത്താന് ഉപയോഗിച്ച കര്ണാടക രജിസ്റ്റട്രഷനിനുള്ള ലോറിയും പൊലീസ് കസ്റ്റഡിയിലെടുത്തു. വാഹന മോഷണവുമായി ബന്ധപ്പെട്ട് പൊലീസ് കസ്റ്റഡിയിലുള്ള പ്രതികളില് നിന്നാണ് വിവരം ലഭിച്ചതെന്നാണ് സൂചന. ഡി.വൈ.എസ്.പി സന്തോഷ് കുമാര്, സി.ഐ.സുനില് പുളിക്കല്, എക്സൈസ് സി.ഐ.സച്ചിദാനന്ദന്, എസ് ഐ മാരായ നൗഷാദ്, മുരളി, മറ്റ് പോലീസ് ഓഫിസര്മാരായ മനോജ്, കൃഷ്ണ കുമാര്, സജീര്, ദിനേശ്, പ്രഫുല്, ശാലു, പ്രജീഷ്, സൈജു, ഫൈസല്, പ്രശാന്ത് എന്നിവരുടെ നേതൃത്വത്തിലാണ് കഞ്ചാവ് പിടികൂടിയത്.